CPF จิตอาสารวมพลังสร้างฝาย
CPF จิตอาสารวมพลังสร้างฝาย-เพาะกล้า ฟื้นฟูป่าต้นน้ำ เขาพระยาเดินธง หวังอนุรักษ์ฟื้นฟูป่าต้นน้ำ ลุ่มน้ำป่าสัก
23 เม.ย. 2560

นายนพดล ศิริจงดี (ที่ 5 จากขวา) รองกรรมการผู้จัดการอาวุโส ในฐานะประธานคณะทำงานยุทธศาสตร์ ซีพีเอฟรักษ์นิเวศ บริษัท เจริญโภคภัณฑ์อาหาร จำกัด (มหาชน) หรือ CPF และนายวุฒิชัย สิทธิปรีดานันท์ (ที่ 4 จากขวา) รองกรรมการผู้จัดการอาวุโส ด้านความรับผิดชอบต่อสังคมและการพัฒนาอย่างยั่งยืน
นำคณะผู้บริหารและพนักงานซีพีเอฟจิตอาสากว่า 600 คน ลงพื้นที่ร่วมสร้างฝายชะลอน้ำ เพาะกล้าไม้ เพื่อใช้ปลูกป่าเขาพระยาเดินธง ภายใต้โครงการซีพีเอฟ รักษ์นิเวศ ลุ่มน้ำป่าสัก เขาพระยาเดินธง โดยร่วมกับกรมป่าไม้ องค์การบริหารจัดการก๊าซเรือนกระจก (องค์การมหาชน) สำนักงานพัฒนาเศรษฐกิจจากฐานชีวภาพ (องค์การมหาชน) และเครือข่ายภาคประชาสังคม เพื่ออนุรักษ์ฟื้นฟูป่าต้นน้ำ ลุ่มน้ำป่าสัก รวม 5,971 ไร่
โดยกิจกรรมครั้งนี้ นับเป็นการรวมพลังซีพีเอฟจิตอาสาครั้งที่ 2 หลังจากทำกิจกรรมครั้งแรกไปแล้วเมื่อเดือนมกราคมที่ผ่านมา ณ ป่าเขาพระยาเดินธง อ.พัฒนานิคม จ.ลพบุรี